AFC Azijski kup 2015 – grupa B
AFC Azijski kup 2015 – grupa B je bila jedna od četiri grupe grupne faze nogometnog takmičenja u sklopu igranja AFC Azijskog kupa 2015. u Australiji. Takmičenje u grupi je održano od 10. do 18. januara 2015. Grupu je sačinjavalo četiri reprezentacije: Kina kao prvoplasirana i Uzbekistan kao drugoplasirana ekipa su se kvalificirali u četvrtfinale, dok su Saudijska Arabija i Sjeverna Koreja završili takmičenje u grupnoj fazi. Utakmice grupe B su se igrale u četiri grada: Melbourneu na stadionu Melbourne Rectangular, Canberri na stadionu Canberra, Brisbane na stadionu Lang Park i Sydneyu na stadionu Australija.